Hagudi raudteepeatus

Hagudi  raudteepeatus (saksa Haggud) on raudteepeatus Raplamaal Rapla vallas Hagudis.

Hagudi raudteepeatuses on üks madal (550 mm) täispikk perroon. Rong sõidab Balti jaamast Hagudisse umbes 55 minutit. 
Hagudis peatub alates 1. jaanuarist 2014 päevas 4 Viljandi rongi (pooled Tallinna ja pooled Viljandi poole), 8 Türi rongi (pooled Tallinna ja pooled Türi poole) ja 8 Rapla rongi (pooled Tallinna ja pooled Rapla poole). Piletihinnalt kuulub peatus IV tsooni.http://elron.ee/wp-content/uploads/2016/01/elron_A2_hinnakiri_13012016.pdf

Ajalugu
pisi|vasakul|Hagudi jaamahoone 20. sajandi alguses
pisi|Peatuskoht 2013. aastal
Septembris 1899 sõitis esimene rong ehitamisjärgus oleval Tallinna–Viljandi kitserööpmelisel raudteel Tallinnast Hagudisse.<ref>Mehis Helme, Eesti raudteede 100 aastat, lk. 26</ref>

Hagudi pooljaam rajati koos raudteeliiniga 1900. aastal.

1960. aastate lõpus alustati kõikide Eesti kitsarööpmeliste raudteede asendamist uue laiarööpmelise raudteega (rööpmelaius 1520 mm). Tallinna–Rapla vaheline laiarööpmeline raudteelõik avati pidulikult 19. juunil 1969, kui Tallinnast saabus esimene laiarööpmeline reisirong D1-312.

Kuni 2002. aastani paiknes Hagudis lisaks peateele üks kõrvaltee ning Hagudi tegutses raudteejaamana. 

Praeguseks on tegemist üksnes Elroni reisirongide peatuskohaga.

Jaamahoone
Ühekorruseline puidust jaamahoone valmis koos jaamaga aastal 1900. Aastatel 1926–1927 tehti hoonele juurdeehitused ning sellisena on ta säilinud tänini. Kuni aastani 2002 kasutas hoonet Edelaraudtee. Praegu seisab osaliselt tühjana.Mehis Helme "Eesti Raudteejaamad" (Tänapäev 2003)

Viited

 Välislingid 
 FOTO: Hagudi jaam ja reisirong aastal 2001; Baltic Trains Picture Gallery
 Infot peatuse kohta; fotod (vene keeles'')

Kategooria:Eesti raudteejaamad
Kategooria:Pärnu–Tallinna juurdeveoraudtee
Kategooria:Rapla vald